एसिया कप किक्रेट : नेपालविरुद्ध पाकिस्तानको पहिला ब्याटिङ
पाकिस्तानले एसिया कप क्रिकेटमा नेपालविरुद्ध पहिला ब्याटिङ गर्ने भएको छ । कप्तान बाबार आजमले टस जितेपछि घरेलु टोली पाकिस्तानले मुल्तान क्रिकेट रंगशालामा नेपाललाई फिल्डिङका लागि बोलाएको हो ।
मुल्तान (पाकिस्तान) — पाकिस्तानले एसिया कप क्रिकेटमा नेपालविरुद्ध पहिला ब्याटिङ गर्ने भएको छ । कप्तान बाबार आजमले टस जितेपछि घरेलु टोली पाकिस्तानले मुल्तान क्रिकेट रंगशालामा नेपाललाई फिल्डिङका लागि बोलाएको हो ।प्रतियोगितामा सुरुआती खेल भएकाले आफूहरुले ब्याटिङ गर्न खोजेको आजमले बताए । एकदिवसीय अन्तर्राष्ट्रिय क्रिकेटको पछिल्लो र्‍याङ्‌किङमा पाकिस्तान विश्व नम्बर एक टोली हो भने नेपाल १५ औं स्थानमा छ ।पाकिस्तानले अघिल्लो दिन नै आफ्नो प्लेयिङ ११ को घोषणा गरेको थियो । पाकिस्तानको पूर्ण टोली रहेको छ । बाबर आजमको कप्तानीमा रहने पाकिस्तानी टोलीमा इमाम उल हक, फखर जमान, मोहम्मद रिजवान, सलमान अली अगा, इफ्तिखार अहमद, नसिम शाह, सहिद शाह अफ्रिदी र हरिस राउत रहेका छन् ।श्रीलंकामा अफगानिस्तानविरुद्ध तेस्रो तथा अन्तिम एकदिवसीय खेलमा खेलेको टोलीबाट पाकिस्तानले नसिम शाह, हरिस राउत, साउद शकिल, मोहम्मद वासिम जुनियर र फहिम असरफलाई बाहिर राखेको छ । नेपालबाट कप्तान रोहित पौडेल आफैं तेस्रो नम्बरमा ब्याटिङ गर्नेछन् । भिम सार्कीलाई टोली बाहिर राखिएको छ । रोहितले यसअघि चौथो नम्बरमा ब्याटिङ गर्दै आएका थिए ।नेपाली टोलीमा रोहित पौडेल (कप्तान), आसिफ शेख, कुशल भुर्तेल, आरिफ शेख, कुशल मल्ल, दीपेन्द्रसिंह ऐरी, गुल्शन झा, करण केसी, सोमपाल कामी, सन्दीप लामिछाने र ललित राजवंशी रहेका छन् ।एसिया कप क्रिकेटमा नेपालको यो पहिलो खेल हो । अप्रिलमा काठमाडौंमा भएका एसीसी प्रिमियर कप जितेर नेपाल पहिलो पटक एसिया कपका लागि छनोट भएको थियो । समूह ‘ए’ मा रहेको नेपालले सोमबार श्रीलंकाको क्यान्डीमा भारतसँग खेल्ने छ ।नेपालले टेस्ट राष्ट्रविरुद्ध चौथो पटक खेल्न लागेको हो । जुनमा भएको विश्वकप छनोटमा नेपालले जिम्बावे, वेस्ट इन्डिज र आयरल्यान्डविरुद्ध खेलेको थियो । टिम नेपालटिम पाकिस्तान